4 ऑस्ट्रेलियाई बैटर का स्कोर 1000 प्लस, अश्विन-जडेजा ने सबसे ज्यादा 47 कंगारू बल्लेबाज आउट किए
कल से भारत-ऑस्ट्रेलिया के बीच वर्ल्ड टेस्ट चैंपियनशिप (WTC) का फाइनल खेला जाएगा। लंदन के द ओवल मैदान पर होने जा रहे इस मुकाबले को जीतने वाली टीम क्रिकेट जगत में अपनी बादशाहत साबित कर देगी, क्योंकि इसे जीतने वाली टीम के पास ICC केWTC 2023 Final IND vs AUS | Strength and Weakness Australia Batting Spinners
भारत-ऑस्ट्रेलिया के बीच बुधवार से वर्ल्ड टेस्ट चैम्पियनशिप (WTC) का फाइनल खेला जाएगा। लंदन के ओवल मैदान पर होने वाले फाइनल को जीतने वाली टीम ICC के सभी टूर्नामेंट की ट्रॉफी जीतने वाली पहली टीम भी बन जाएगी।
वर्ल्ड टेस्ट चैम्पियनशिप 2019 से शुरू हुई। पहला फाइनल 2021 में भारत और न्यूजीलैंड के बीच इंग्लैंड में खेला गया। खिताब न्यूजीलैंड ने जीता था। 2021 से शुरू हुई दूसरी चैम्पियनशिप में भारत और ऑस्ट्रेलिया टेबल की टॉप दो टीमें बनी हैं। इसलिए दूसरा फाइनल इनके बीच खेला जा रहा है।
जानते हैं ऑस्ट्रेलिया और इंडिया की वीकनेस और स्ट्रेंथ, पहले दोनों टीमों की पॉसिबल प्लेइंग इलेवन...
बल्लेबाजी में ऑस्ट्रेलिया और इंडिया
1. 4 कंगारू बल्लेबाजों ने 1000+ रन बनाए, भारत में ऐसा कोई नहीं
बैटिंग में ऑस्ट्रेलियाई टीम भारत से मजबूत नजर आ रही है। इस सीजन में कंगारू टीम के 4 बैटर्स ने 1000 से ज्यादा रन बनाए है, जबकि भारतीय खेमे का कोई भी बल्लेबाज 1000 रन के आंकड़े को पार नहीं कर सका।
2. टॉप स्कोरर्स में 2 ऑस्ट्रेलियाई, इंडिया का कोई नहीं
सीजन के टॉप-5 रन स्कोरर में भी 2 ऑस्ट्रेलियाई खिलाड़ियों के नाम हैं। इसमें उस्मान ख्वाजा (1608 रन) और मार्नस लाबुशेन (1509 रन) शामिल हैं। ऑस्ट्रेलियाई टीम के ओपनर उस्मान ख्वाजा हर पांचवीं पारी में सेंचुरी और चौथी पारी में हाफ सेंचुरी जमा रहे हैं।
3. पुजारा टॉप स्कोरर, हर 5वीं पारी में फिफ्टी जमाते हैं
भारत की ओर से टॉप स्कोरर चेतेश्वर पुजारा हैं, लेकिन इस चैंपियन के टॉप बैटर्स की लिस्ट में वो 19वें नंबर पर हैं। पुजारा ने 30 पारियों में एक सेंचुरी जमाई है। वे हर 5वीं पारी में फिफ्टी बना देते हैं।
4. भारत के खिलाफ टॉप-5 स्कोरर्स में 2 ऑस्ट्रेलियाई
WTC के इस सीजन में भारत के खिलाफ इंग्लैंड के जो रूट (737 रन) ने सबसे ज्यादा रन बनाए हैं। टॉप-5 की इस सूची में उस्मान ख्वाजा (333 रन) तीसरे और मार्नस लाबुशेन (244 रन) पांचवें नंबर पर हैं। ऑस्ट्रेलिया के उस्मान ख्वाजा ने भारत के खिलाफ हर दूसरे मैच में फिफ्टी भी लगाई है। कंगारुओं के खिलाफ टॉप-5 बैटर्स की सूची में चार पाकिस्तानी बैटर्स के नाम हैं। अब्दुल्ला शफीक टॉप पर हैं। उन्होंने 397 रन बनाए हैं।
5. ओवल पर ऑस्ट्रेलिया के स्टीव का मौजूदा फॉर्म बेहतरीन, स्पिनर्स कंगारुओं की कमजोरी
ऑस्ट्रेलिया के स्टीव स्मिथ ओवल पर अब तक खेले 3 मैचों में 97.75 के बेहतरीन औसत से 391 रन बना चुके हैं। वे मार्नस लाबुशेन के साथ पिछले दिनों इंग्लैंड में ही काउंटी क्रिकेट भी खेल रहे थे। जिसका टीम को फायदा मिलेगा। ऑस्ट्रेलियाई बल्लेबाजों की कमजोरी स्पिन है। ऑस्ट्रेलिया के खिलाफ सबसे ज्यादा विकेट लेने वाले टॉप 5 गेंदबाजों में अश्विन (25 विकेट) पहले, रवींद्र जडेजा (22 विकेट) दूसरे और श्रीलंकाई स्पिनर प्रबाथ जयसूर्या (12 विकेट) 5वें नंबर पर हैं।
तेज गेंदबाजी के आगे फंसते हैं इंडियन बैटर्स, टीम की बॉलिंग में मजबूती
भारतीय बल्लेबाजी की कमजोरी तेज गेंदबाजी है। भारत के खिलाफ सबसे ज्यादा विकेट तेज गेंदबाजों ने चटकाए हैं, हालांकि भारत के खिलाफ टॉप विकेट टेकर ऑस्ट्रेलियाई स्पिनर नाथन लायन हैं। लायन के बाद भारत के खिलाफ सबसे ज्यादा विकेट 4 पेसर्स ने लिए, इनमें साउथ अफ्रीका और इंग्लैंड के 2-2 बॉलर्स हैं।
टीम इंडिया में 5 पेसर्स हैं, जिनमें से 4 का खेलना तय माना जा रहा है। इनमें मोहम्मद शमी, मोहम्मद सिराज, शार्दूल ठाकुर और उमेश यादव चारों को ही इंग्लैंड में खेलने का एक्सपीरियंस है। इन्हीं बॉलर्स की मदद से भारत ने इंग्लैंड के खिलाफ पिछली सीरीज में 2 टेस्ट मैच जीते थे।
गेंदबाजी में ऑस्ट्रेलिया और इंडिया
1. लायन टॉप पर, अश्विन का नंबर तीसरा
इस चैम्पियनशिप में 3 ऑस्ट्रेलियाई बॉलर्स ने 50 से ज्यादा विकेट लिए हैं। भारत से केवल एक रविचंद्रन अश्विन ही 50 विकेट के आंकड़े को पार कर सके। इस सीजन 83 विकेट लेने वाले ऑस्ट्रेलिया के नाथन लायन टॉप विकेट टेकर हैं। 61 विकेट लेकर अश्विन तीसरे नंबर पर हैं।
2. अश्विन 50+ विकेट लेने वाले इकलौते भारतीय
भारत की ओर से 50+ विकेट लेने वाले अश्विन इकलौते बॉलर हैं। कंगारू टीम की ओर से लायन (83 विकेट), पैट कमिंस (53 विकेट) और मिचेल स्टार्क (51 विकेट) ने 50+ विकेट लिए हैं।
3. अश्विन का स्ट्राइक रेट लायन से बेहतर, जडेजा के साथ 47 ऑस्ट्रेलियाई बैटर्स को आउट किया
स्ट्राइक रेट के मामले में भारतीय स्पिनर अश्विन नाथन लायन से बेहतर साबित हो रहे हैं। रविचंद्रन अश्विन हर 47.59 बॉल पर विकेट लेते हैं, जबकि लायन 62.87 बॉल पर विकेट चटकाते हैं। अश्विन ने WTC में जडेजा के साथ मिलकर 47 ऑस्ट्रेलियाई बल्लेबाजों को आउट किया है। अश्विन ने 25 और जडेजा ने 22 ऑस्ट्रेलियाई बल्लेबाजों के विकेट लिए।
WTC में ऑस्ट्रेलिया और इंडिया की जीत
1. ऑस्ट्रेलिया का विनिंग पर्सेंटेज इंडिया से ज्यादा
पैट कमिंस की कप्तानी वाली ऑस्ट्रेलियाई टीम ने WTC के मौजूदा सीजन में 19 मैचों में 11 जीते, 3 हारे और 5 ड्रॉ रहे। उसने अपने 66.67% मैच जीते हैं। टीम इंडिया ने 18 मैचों में 10 में जीत हासिल की, 5 हारे और 3 मैच ड्रॉ रहे। टीम इंडिया ने चैंपियनशिप में अपने 58.80% मैच जीते।
2. ऑस्ट्रेलिया 7 साल में इंडिया से कोई टेस्ट सीरीज नहीं जीता
WTC में भले ही ऑस्ट्रेलिया का विनिंग पर्सेंटेज इंडिया से ज्यादा है, पर भारत के खिलाफ टेस्ट सीरीज में वह काफी पीछे है। दोनों देशों के बीच पिछली 4 टेस्ट सीरीज इंडिया ने ही जीती है। इनमें WTC के मौजूदा सीजन में हुई 2 सीरीज भी शामिल हैं। पिछले 7 साल में ऑस्ट्रेलिया ने भारत से कोई टेस्ट सीरीज नहीं जीती है। 2016-17 में भारत ने ऑस्ट्रेलिया को घरेलू सीरीज में 2-1 से हराया। 2018-19 में ऑस्ट्रेलिया को उसी के घर में 2-1 से मात दी। 2020-21 में फिर ऑस्ट्रेलिया को घर में हराया और 2022-23 में इंडिया में हुई 4 मैचों की सीरीज जीतकर WTC फाइनल में जगह बनाई।
